Eelteadmisteta on raha börsile viimine ohtlik
Seitse Samuraid OÜ omanik ning Äripäeva investorite topi 20. kohal olev Rene Ilves sõnas, et eelteadmisteta oma raha börsile viimine on üpris ohtlik.
”Ilma eelteadmisteta oma raha börsile viimine on üpris ohtlik. Sama kehtib kulla ja muude toormetega spekuleerimisel,” kommenteeris Ilves. ”Ajalugu näitab, et kogemusteta inimene jääb enamasti rahast ilma. Tihti pole abiks ka pankade "spetsialistid"´, tulemus on täpselt sama.”
Ilves sõnas, et kui teiste heaks töötamisest on villand, tasuks mõelda ettevõtluse peale. ”Kogutud sääste tasub investeerida oma ettevõtte alustamisse ja/või laiendamisse,” ütles Ilves.
Swedbanki jaepanganduse juhi Ulla Ilissoni sõnul ei ole Eesti elanikkonnal palju sääste ja valdav osa kogutust asub II pensionisambas.